Лаўрынавічы (Баранавіцкі раён)

Лаўры́навічы (, ) — вёска ў Баранавіцкім раёне Брэсцкай вобласці. Уваходзіць у склад Крошынскага сельсавета. Размешчана за 9 км на паўночны ўсход ад Баранавіч, на шашы Баранавічы—Нясвіж. Насельніцтва 220 жыхароў, 84 гаспадаркі (2005).

 Гісторыя 
Паводле перапісу 1897 года ў Дараўскай воласці Навагрудскага павета Мінскай губерні.

З 1921 года ў складзе Польшчы, у Дараўскай гміне Баранавіцкага павета Навагрудскага ваяводства.

З 1939 года ў складзе БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з канца чэрвеня 1941 года да 8 ліпеня 1944 года акупіраваны нямецка-фашысцкімі захопнікамі. На франтах вайны загінулі 2 вяскоўцы.

З 16 ліпеня 1954 года да 22 сакавіка 1962 года цэнтр Лаўрынавіцкага сельсаветаРашэнні выканкома Брэсцкага абласнога Савета дэпутатаў працоўных ад 15 студзеня і 22 сакавіка 1962 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1962, № 19 (978)..

У 1972 годзе працавалі сярэдняя школа, клуб, бібліятэка, фельчарска-акушэрскі пункт, аддзяленне сувязі, магазін.

Да 26 чэрвеня 2013 года вёска ўваходзіла ў склад Каўпеніцкага сельсавета.

 Інфраструктура 
Працуюць сядзіба калгаса, рамонтна-механічныя майстэрні, ветэрынарны ўчастак, сярэдняя школа, клуб, бібліятэка, фельчарска-акушэрскі пункт, аддзяленне сувязі.

 Насельніцтва 
 XIX стагоддзе:
 1897 — 50 двароў, 279 жыхароў.
 XX стагоддзе:
 1921 — 20 дамоў, 87 жыхароў.
 1959 — 140 жыхароў.
 1970 — 193 жыхары.
 1972 — 55 двароў, 171 жыхар.
 1998 — 65 двароў, 209 жыхароў.
 XXI стагоддзе:
 2005 — 220 жыхароў, 84 гаспадаркі.

 Літаратура 


 Спасылкі 

Катэгорыя:Крошынскі сельсавет
Катэгорыя:Населеныя пункты Баранавіцкага раёна